কৃষ্ণগঞ্জে মুখ্যমন্ত্রীর পথশ্রী প্রকল্পের আট রাস্তার ভার্চুয়াল উদ্বোধন

কৃষ্ণগঞ্জ: মুখ্যমন্ত্রী মমতা বন্দ্যোপাধ্যায় (Mamata Banerjee) সোমবার কৃষ্ণনগরের (Krishnanagar) সভা থেকে কৃষ্ণগঞ্জ ব্লকের ২১ কিলোমিটার দীর্ঘ পথশ্রী (Pathashree) প্রকল্পের মোট আটটি রাস্তার ভার্চুয়ালি উদ্বোধন করেন। পাশাপাশি কৃষ্ণগঞ্জ ব্লকের এসসি–এসটি কমিউনিটি হলেরও উদ্বোধন করেন তিনি।

আরও পড়ুন: সীমান্তে কড়া নজরদারি! জলঙ্গিতে নাকা-চেকিং

এ উপলক্ষে কিশোরগঞ্জ বিডিও অফিসে একটি অনুষ্ঠানের আয়োজন করা হয়। উপস্থিত ছিলেন বিডিও, সহকারী বিডিও, পঞ্চায়েত সমিতির সভাপতি-সহসভাপতি, সরকারি আধিকারিক ও এলাকার বিশিষ্টরা। মুখ্যমন্ত্রীর এই উদ্যোগে কৃষ্ণগঞ্জ ব্লকের সাধারণ মানুষ ও প্রশাসনের পক্ষ থেকে কৃতজ্ঞতা প্রকাশ করা হয়।