কৃষ্ণনগরে বিরাট বার্তা মমতার

কলকাতা: নদিয়ার (Nadia) কৃষ্ণনগর গভর্নমেন্ট কলেজের মাঠে আজ দুপুর ১২টা থেকে দলীয় জনসভা করছেন মুখ্যমন্ত্রী মমতা বন্দ্যোপাধ্যায় (Mamata Banerjee)। সভার আগে জেলার সামগ্রিক উন্নয়নের বর্তমান পরিস্থিতি নিয়ে প্রশাসনের শীর্ষ কর্তাদের সঙ্গে আলাদা বৈঠকে নির্দেশিকা দিতে পারেন তিনি। এমনটাই জানা যাচ্ছে।

সূত্রের খবর, প্রশাসনিক প্রস্তুতি ও চলমান প্রকল্পগুলির অগ্রগতি খতিয়ে দেখে প্রয়োজনীয় দিকনির্দেশ দেবেন মুখ্যমন্ত্রী। বিভিন্ন দফতরের কাজের গতি নিয়েও আলোচনা হতে পারে। এদিন হাওড়ার ডুমুরজলা হেলিপ্যাড গ্রাউন্ড থেকে হেলিকপ্টারে করে কৃষ্ণনগরের উদ্দেশে রওনা হবেন মুখ্যমন্ত্রী। এলাকাজুড়ে বাড়তি নিরাপত্তা ও প্রশাসনিক প্রস্তুতি ইতিমধ্যেই লক্ষ্য করা যাচ্ছে।

আরও পড়ুন: হাওড়ার ডোমজুড়ে ভয়াবহ আগুন

এদিন নদিয়ায় উপভোক্তাদের হাতে সরকারি প্রকল্পের সুবিধা তুলে দিলেন মুখ্যমন্ত্রী। বৃহস্পতিবার রাস্তাশ্রী এবং পথশ্রী প্রকল্পের চতুর্থ পর্যায়ের কাজের সূচনা করেন তিনি। এই পর্যায়ে রাজ্যের ২৩টি জেলায় ২০ হাজার কিলোমিটারেরও বেশি রাস্তা তৈরি হবে। ১০০ দিনের কাজের প্রকল্পে কাজ পাবেন বহু মানুষ।

১০০ দিনের কাজ বন্ধ করা নিয়ে কেন্দ্রকে তোপ মুখ্যমন্ত্রী মমতা বন্দ্যোপাধ্যায়ের। তিনি জানালেন, কেন্দ্রের টাকা রাজ্যের লাগবে না। রাজ্য নিজের অর্থে ১০০ দিনের কাজ চালিয়ে নিয়ে যাবে। বললেন, “আমরা কেন্দ্রীয় সরকারের ভিক্ষা চাই না। আদালতের নির্দেশ পেয়ে ছ’‌মাস ঘুমিয়ে ছিল। হঠাৎ একটা নোটিস পাঠিয়েছে কেন্দ্র। রাস্তা তৈরির টাকাও বন্ধ করেছে কেন্দ্রীয় সরকার। ভাল কাজ করলেও পশ্চিমবঙ্গকে বঞ্চনা।”